Valeri Nikitin läks pärast 0:1 kaotust lisaajal venelasele Aleksandr Tretjakovile (maadleb täna finaalis!) kaotusringis vastamisi türgi nimega Rumeenia maadleja Ender Mermetiga. Mullusel MMil oli 31-aastane Mermet pronksimees, tänavusel EMil jäi kuuendaks. Nikitin end sellest heidutada ei laskunud, oli aktiivsem pool ja sai viie minutiga 4:1 võidu. Eile võitis  Nikitin 31-aastase rootslase Peter Pulsi 6:4, kuid viiendas ringis lasi end korealasel Son Sang-pilil seljatada. Kohtumine kestis vaid 2.52 ja Soni võidupunktid läksid tabelisse 9:2.